Lav et referat af nedenstående tekst:

Tekst:
En ulykke kommer sjældent alene. Sådan fristes man til at sige, efter tre biler torsdag aften med kort tids mellemrum kørte ind i kronvildt på det præcis samme sted. Uheldene skete i nordgående retning på motorvej E45 kort før afkørslen mod Onsild. Klokken 22.10 kørte en bilist ind i et krondyr, som var ved at passere motorvejen. Kollisionen sendte bilisten ind i autoværnet. Kort efter kørte en bil ind i et andet krondyr samme sted, og kun få øjeblikke efter kom en tredje bil kørende og ramte et af de to krondyr, der netop var blevet kørt ned af en af de foregående biler. Den tredje bilist ramte også autoværnet. Ingen af de involverede personer kom slemt til skade, men alligevel skulle to personer en tur forbi skadestuen efter uheldene. Krondyrene døde af påkørslerne. - Det gav nogle ordentlige buler på bilerne. Det var noget af et uheld, siger Karsten Højrup Kristensen, der er vagtchef ved Nordjyllands Politi. Han opfordrer folk til at være opmærksomme på vildt på vejene. - Det er lige årstiden for at de kan finde på at passere motorvejen. Der er ikke hegn over alt. Man skal være opmærksom, siger vagtchefen.

Referat:
To personer endte torsdag aften på skadestuen efter at være kollideret med krondyr på motorvejen ved Hobro.